cyanic-selkie/wikianc huggingface dataset:
இந்தியப் பகுதிக்கான இடஞ்சுட்டி செயற்கைக்கோள் அமைப்பு
உருவாக்கம்
இத்திட்டத்திற்காக 28 மே 2013 அன்று இந்திய விண்வெளி ஆய்வு மையத்தின் புதிய செயற்கைக்கோள் வழிநடத்து மையம் பெங்களூருவில் பயலாலு கிராமத்தில் இந்திய தொலை தூர விண்வெளி வலைப் பின்னல் வளாகத்தில் அமைக்கப்பட்டது. இதன்படி நாடெங்கும் 21 நிலையங்கள் அமைத்து தகவல்களை கண்காணிக்க வழி செய்யப்பட்டது. செயற்கைக்கோள், தரையில் உள்ள கட்டுப்பாட்டுக் கருவிகள் மேலும் பயன்பாட்டுக் கருவிகள் அனைத்தும் இந்தியாவிலேயே உருவாக்கப்பட்டது. இத்திட்டத்தின் மொத்தச் செலவு 1,420 கோடி ரூபாய்கள்.
காலக்கெடு
ஏப்ரல் 2010 திட்ட அறிக்கையின்படி முதல் செயற்கைக்கோளை 2011 இறுதியில் செலுத்த ஆரம்பித்து ஒட்டுமொத்தத் திட்டமும் 2015 ஆம் ஆண்டில் பயன்பாட்டிற்கு வரும் என தெரிவிக்கப்பட்டது. ஆனால் திட்டம் தாமதமடைந்து 2016 ஆம் ஆண்டு பயன்பாட்டிற்கு வரும் என அறிவிக்கப்பட்டுள்ளது.
செயற்கைக்கோள்கள் பட்டியல்
இத்திட்டத்தின்படி 7 செயற்கைக்கோள்கள் செயல்பாட்டிலிருக்கவேண்டும், இதில் ஐ.ஆர்.என்.எஸ்.எஸ்-1ஏவின் அணுக்கடிகாரம் பழுதடைந்ததால் செயற்கைக்கோள் செயலிழந்தது, அதற்கு ஈடாக செலுத்தப்பட்ட ஐஆர்என்எஸ்எஸ்-1எச் செயற்கைக்கோள் ஏவுதலின் போது செயற்கைக்கோள் பிரிந்து நிலைநிறுத்துதல் செயல்படாமல் போனதால் தோல்வியடைந்தது. இதற்கு ஈடாக ஐ.ஆர்.என்.எஸ்.எஸ்-1ஐ செயற்கைக்கோள் ஏப்ரல் மாதம் 12ல் விண்ணில் ஏவப்பட்டது.
எதிர்காலத் திட்டங்கள்
12 வது FYP (2012-17) இல் தொழில்நுட்ப மற்றும் கொள்கை முயற்சிகளின் ஒரு பகுதியாக, உலகளாவிய இந்திய இடஞ்சுட்டி அமைப்பு (GINS) ஏற்படுத்துவதற்கான ஆய்வு மற்றும் பகுப்பாய்வு தொடங்கப்பட்டது. இந்த அமைப்பு பூமியின் மேலே 24,000 கிமீ (14,913 மைல்) தொலைவினில் 24 செயற்கைக்கோள்களின் தொகுப்பினை கொண்டிருக்க வேண்டும். 2013 இன் படி, சர்வதேச விண்வெளி மையத்தில் ஜி.ஐ.என்.எஸ் அமைப்பிற்கான செயற்கைக்கோள்களின் அதிர்வெண் ஸ்பெக்ட்ரம் ஒதுக்கிட்டிற்கு விண்ணப்பிக்கப்பட்டது.
மேற்கோள்கள்
பகுப்பு:ஐ.ஆர்.என்.எஸ்.எஸ் வகை செயற்கைக்கோள்கள் பகுப்பு:இந்திய செயற்கைக்கோள்கள் பகுப்பு:இந்திய விண்வெளி ஆய்வு நிறுவனம்
பிரையன் கெஸ்னர்
வெளி இணைப்பு
பிரையன் கெஸ்னர் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 7 2011.
ராஜஸ்தான் மத்தியப் பல்கலைக்கழகம்
ராஜஸ்தான் மத்தியப் பல்கலைக்கழகம், இந்திய மாநிலமான ராஜஸ்தானில் உள்ள மத்தியப் பல்கலைக்கழகம். இது அஜ்மேர் நகரத்தில் அமைந்துள்ளது. இந்த பல்கலைக்கழகத்தில் தொழினுட்பம், அறிவியல், பொருளியல், மேலாண்மை, சமூக அறிவியல் உள்ளிட்ட துறைகள் உள்ளன. இங்கு 1700 மாணவர்கள் படிக்கின்றனர்.
வளாகம்
இந்த பல்கலைக்கழகம் ஜெய்ப்பூர்-அஜ்மேர் விரைவுவழிச்சாலையில் அமைந்துள்ளது. இது ஏறத்தாழ 518 ஏக்கர் பரப்பளவில் விரிந்துள்ளது. கிஷன்கட் தொடருந்து நிலையம் அருகில் உள்ளது.
துறைகள்
இங்கு தொழினுட்பம், அறிவியல், பொருளியல், மேலாண்மை, சமூக அறிவியல் ஆகிய துறைகள் உள்ளன.
இந்த பல்கலையில் பத்து பள்ளிகளில் துறைகள் சேர்க்கப்பட்டுள்ளன.
நூலகம்
இங்கு 25,000 நூல்கள் இருக்கின்றனர். தேசிய அளவிலும் உலகளவிலும் வெளியாகும் ஆய்விதழ்கள் சேகரிக்கப்பட்டு வைக்கப்பட்டுள்ளன.
இணைப்புகள்
பகுப்பு:இந்திய நடுவண் பல்கலைக்கழகங்கள் பகுப்பு:அஜ்மேர் மாவட்டம் பகுப்பு:இராஜஸ்தானில் கல்வி
திரைப்பட விழா
திரைப்பட விழா (Film festival) என்பது ஒன்று அல்லது அதற்கு மேற்பட்ட திரையரங்குகளில் அல்லது திரையிடும் வசதியுள்ள சிறப்பு அரங்குகளில் குறிப்பிட்ட சில திரைப்படங்களை திரையிட்டு விவாதிப்பது, விளக்குவது, மற்றும் தேர்ந்தெடுத்து பெருமைப்படுத்துவது போன்ற பல நிகழ்வுகள் ஒருங்கே நிகழும் ஒரு கலை விழாவாகும். பொதுவாக ஒரு நகரம் அல்லது பிராந்தியத்தில் இவ்விழா நடைபெறுகின்றன. திரைப்பட விழாக்களில் திரைப்படங்கள் பொருத்தமான திறந்த வெளி அரங்கிலும் திரையிடப்படுவதுண்டு. திரையிடப்படும் திரைப்படங்கள் சமீபத்திய தேதிகளில் திரையிடப்பட்டதாக இருக்கலாம். நடத்தப்படும் திரைப்பட திருவிழாவின் நோக்கத்தைப் பொறுத்து பன்னாட்டு மற்றும் உள்நாட்டு திரைப்படங்களின் வெளியீடுகளும் விழாக்களில் சேர்க்கப்படுகின்றன. திருவிழாக்கள் ஒரு குறிப்பிட்ட திரைப்பட தயாரிப்பாளர் அல்லது திரைப்பட வகையை சேர்ந்த படங்களை திரையிடுவதில் கவனம் செலுத்துகின்றன. குழந்தைகள் திரைப்பட விழா, ஈரானிய திரைப்படங்கள், போன்றவற்றை சில எடுத்துக்காட்டுகளாகக் கூறலாம். பல திரைப்ப விழாக்கள் குறும்படங்களுக்கு முக்கியத்துவம் கொடுத்து அவற்றை மட்டும் மையமாகக் கொண்டும் நடக்கின்றன. இவ்வகை திரைப்படங்கள் வரையறுக்கப்பட்ட அதிகபட்ச நீளத்தை மையமாகக் கொண்டு கட்டுப்படுத்தப்படுகின்றன. திரைப்பட விழாக்கள் பொதுவாக ஆண்டு நிகழ்வுகளாகும். யெர்ரி பெக் உள்ளிட்ட சில திரைப்பட வரலாற்றாசிரியர்கள் திரைப்பட விழாக்களை அதிகாரப்பூர்வமாக திரைப்படம் வெளியிடும் இடங்களாகக் கருதுவதில்லை.
பிரான்சு நாட்டின் கான் நகரில் ஆண்டுதோறும் நடைபெறும் கான் திரைப்பட விழா, செருமனியின் பெர்லின் நகரில் நடைபெறும் திரைப்பட விழா, இத்தாலியின் வெனிசு நகரத்தில் நடைபெறும் திரைப்பட விழா போன்றவை உலகின் மிகவும் மதிப்புமிக்க திரைப்பட விழாக்களாகக் கருதப்படுகின்றன. இந்த பன்னாட்டு திரைப்பட விழாக்கள் மூன்றையும் சேர்த்து சில நேரங்களில் "பெரிய மூன்று" என்று அழைக்கிறார்கள்  .அமெரிக்காவின்  டொராண்டோ பன்னாட்டு திரைப்பட விழா வருகை அடிப்படையில் வட அமெரிக்காவின் மிகவும் பிரபலமான விழா என்று டைம் பத்திரிகை எழுதியது. வெனிசு திரைப்பட விழா உலகின் மிகப் பழமையான திரைப்பட விழாவாகும்.
வரலாறு
இத்தாலியில் வெனிசு திரைப்பட விழா 1932 ஆம் ஆண்டில் தொடங்கியது, இது இன்றும் நடைபெற்றுவரும் மிகப் பழமையான திரைப்பட விழாவாகும். ரெய்ன்டான்சு திரைப்பட விழா என்பது இங்கிலாந்தில் திரைப்படத் தயாரிப்பை முன்னிலைப்படுத்தி நடைபெறும் மிகப்பெரிய கொண்டாட்டமாகும், இது ஒவ்வோர் ஆண்டும் அக்டோபர் மாதத்தில் இலண்டனில் நடைபெறுகிறது.
ஐரோப்பா கண்டத்தின் இசியூ ஐரோப்பிய தனிநபர் திரைப்பட விழா ஒரு மிகப்பெரிய தனிநபர் திரைப்பட விழாவாகும். இது 2006 ஆம் ஆண்டில் தொடங்கி ஒவ்வொரு வசந்த காலமும் பிரான்சின் பாரிசு நகரில் நடைபெற்று வருகிறது. எடின்பர்க் சர்வதேச திரைப்பட விழா என்பது கிரேட் பிரிட்டனில் மிக நீண்ட காலமாக நடைபெற்று வரும் திரைப்பட திருவிழாவாகவும் உலகின் மிக நீண்ட திரைப்பட விழாவாகவும் கருதப்படுகிறது.
ஆத்திரேலியாவின் முதல் மற்றும் மிக நீண்ட திரைப்பட விழா மெல்போர்ன் பன்னாட்டு திரைப்பட விழாவாகும். இது 1952 ஆம் ஆண்டு முதல் நடத்தப்படுகிறது. அதைத் தொடர்ந்து சிட்னி திரைப்பட விழா 1954 இல் தொடங்கப்பட்டு நடைபெற்று வருகிறது. வட அமெரிக்காவின் முதல் மற்றும் நீண்ட காலமாக இயங்கும் குறும்பட விழா 1947 இல் நிறுவப்பட்ட யார்க்டன் திரைப்பட விழாவாகும் அமெரிக்காவில் நடைபெற்ற முதல் திரைப்பட விழா கொலம்பசு பன்னாட்டு திரைப்படம் மற்றும் காணொளி விழாவாகும். இதை தி கிறிசு விருதுகள் என்றும் அழைக்கிறார்கள். இது 1953 ஆம் ஆண்டில் நடைபெற்றது. இவ்விழா அமெரிக்காவின் மிகவும் மதிப்புமிக்க ஆவணப்படம், கல்வி, வணிக மற்றும் தகவல் போட்டிகளில் ஒன்றாகும் என்று .சான் பிரான்சிசுகோவில் உள்ள பிலிம் ஆர்ட்சு அறக்கட்டளை தெரிவிக்கிறது. வட அமெரிக்காவில் நடைபெற்றுவரும் மிகப் பழமையான திரைப்பட விழா தி கிறிசு விருதுகள் விழாவாகும். 54 வது ஆண்டு கொண்டாட்டம் நடந்த நான்கு ஆண்டுகளுக்குப் பிறகு மார்ச் 1957 இல் சான் பிரான்சிசுகோ சர்வதேச திரைப்பட விழா நடைபெற்றது. . நாடகத் திரைப்படங்களுக்கு இவ்விழா முக்கியத்துவம் கொடுத்தது. அமெரிக்க பார்வையாளர்களுக்கு வெளிநாட்டு திரைப்படங்களை அறிமுகப்படுத்துவதில் இந்த விழா முக்கிய பங்கு வகித்தது. அங்கு முதல் ஆண்டில் திரையிடப்பட்ட திரைப்படங்களில் அகிரா குரோசாவாவின் சிம்மாசனம் மற்றும் சத்யஜித் ராய்யின் பதேர் பாஞ்சாலி ஆகியவை அடங்கும்.
உற்பத்தி செலவு கணிசமாகக் குறைக்கப்பட்டபோதும்,, திரைப்படத் தயாரிப்பின் ஒத்துழைப்புக்கு இணைய தொழில்நுட்பம் அனுமதிக்க தொடங்கிய போது எழுத்தாளர்கள் மற்றும் திரைப்படத் தயாரிப்பாளர்களுக்காக திரைப்பட நிதிப் போட்டிகள் அறிமுகப்படுத்தப்பட்டன..
சாகீன்- II
சாகீன்-2 (Shaheen-2, உருது: '‎شاهين) ஏவுகணை பாகிஸ்தான் நாட்டின் தேசிய அபிவிருத்தி மையம் (National Defence Complex- NDC) தயாரித்த ஏவுகணை ஆகும். இவை அமெரிக்காவின் பெர்ஷிங் ஏவுகணையை ஒத்தவை.. சாகீன் என்பது பாகிஸ்தானின் மலைப்பகுதியில் வசிக்கும் ஒருவகை கழுகு (falcon) ஆகும். இந்த ஏவுகணையின் எடை 25,000 கிலோகிராம்கள் ஆகும். இதன் உயரம் 17.5 மீட்டர்கள், விட்டம் 1.4 மீட்டர்கள் ஆகும். இந்த ஏவுகணையை 2,500 கிலோமீட்டர்கள் தொலைவிற்குச் செலுத்தலாம். இது 100 முதல் 300 கிலோமீட்டர்கள் உயரம் வரைச் செல்லும் ஆற்றல் உடையது.
மேற்கோள்கள்
பகுப்பு:பாகிஸ்தானிய ஏவுகணைகள்
துப்பு கானப்பள்ளி அஞ்சலகிரி உத்தம கரகம் கோயில்
துப்பு கானப்பள்ளி அஞ்சலகிரி உத்தம கரகம் கோயில் தமிழ்நாட்டில் கிருஷ்ணகிரி மாவட்டம், துப்பு கானப்பள்ளி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. ஆடி மாதம் ஆடி 18 முக்கிய திருவிழாவாக நடைபெறுகிறது.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சுரேஷ் கல்மாடி
சுரேஷ் கல்மாடி  (Suresh Kalmadi)(கன்னடம்: ಸುರೇಶ್ ಕಲ್ಮಾಡಿ)(பிறப்பு மே 1, 1944) ஓர் இந்திய அரசியல்வாதி மற்றும் மூத்த விளையாட்டுத்துறை நிர்வாகி. காங்கிரசுக் கட்சி உறுப்பினர். இந்திய ஒலிம்பிக் சங்கம், ஆசிய தடகள விளையாட்டுச் சங்கம், மற்றும் இந்திய தடகள விளையாட்டுக்கள் கூட்டமைப்பு ஆகியவற்றின் தலைவராக உள்ளார். .
இளமை வாழ்வு, படைத்துறை பணியாற்றம்
சுரேஷ் கல்மாடி புனேயிலுள்ள புனித வின்சென்ட் உயர்நிலைப்பள்ளியிலும் பின்னர் ஃபெர்குசன் கல்லூரியிலும் கல்வி கற்றார். 1964ஆம் ஆண்டு புனேயின் இந்திய தேசிய படைத்துறை அகாதெமியிலும் பின்னர் ஜோத்பூர் மற்றும் அலகாபாத்தில உள்ள வான்படை பறக்கும் கல்லூரியிலும் இணைந்தார்.
அரசியல் வாழ்வு
1977ஆம் ஆண்டு இந்திய இளைஞர் காங்கிரசின் புனே நகரத் தலைவராகவும் பின்னர் 1978-80 களில் மகாராட்டிரத்தின் இளைஞர் காங்கிரசுத் தலைவராகவும் பணியாற்றினார். 1982 முதல் 1995 வரை நாடாளுமன்ற மாநிலங்களவை உறுப்பினராக மூன்று முறை தொடர்ந்தும் மீண்டும் 1998ஆம் ஆண்டிலும் தேர்ந்தெடுக்கப்பட்டார். 1996ஆம் ஆண்டு 11வது மக்களவை உறுப்பினராகவும் 2004ஆம் ஆண்டு 14வது மக்களவையின் உறுப்பினராகவும் தேர்ந்தெடுக்கப்பட்டார். தற்போது புனே நகரின் நடப்பு நாடாளுமன்ற உறுப்பினராக உள்ளார்.1995-96 ஆண்டுகளில் பி. வி. நரசிம்மராவ் அமைச்சரவையில் இந்திய தொடர்வண்டித்துறை இணை அமைச்சராகப் பணியாற்றினார். . இந்திய ஒலிம்பிக் சங்கம் மற்றும் எதிர்வரும் பொதுநலவாய விளையாட்டுக்களுக்கான ஒருங்கிணைப்புக்குழுவின் தலைவராக உள்ளார். அக்டோபர் 11, 2008 அன்று கல்மாடி புனேயில் நான்காம் முறையாக இந்திய ஒலிம்பிக் சங்கத் தலைவராகத் தேர்ந்தெடுக்கப்பட்டார். .
சர்ச்சைகள்
2008 ஒலிம்பிக் விளையாட்டுக்களில் பதக்கம் பெற்ற மூன்று விளையாட்டுவீரர்களைப் பாராட்ட ஏற்பாடு செய்யப்பட்டிருந்த விழாவொன்றில் குடியரசுத் துணைத்தலைவர் அமீது அன்சாரியின் அருகே இருக்கை வழங்கப்படவில்லை என வெளியேறியதாக ஊடகச்செய்திகள் வெளியாயின. . சனவரி 2010யில் முன்னாள் வளைத்தடிப் பந்தாட்ட வீரர் பர்கத் சிங், கல்மாடியை ஓர் விளையாட்டு மாஃபியா எனக் குற்றம் சாட்டினார். .
2010 பொதுநலவாய விளையாட்டுக்கள் ஏற்பாடுகளும் பொதுப்பார்வையில் ஆய்வுசெய்யப்பட்டு வருவதுடன் முதன்மை விழிப்புப்பணி ஆணையத்தின் (Chief Vigilance Commission) மற்றும் சட்ட அமைச்சின் ஆய்வில் உள்ளன. மத்திய புலனாய்வுத்துறையும் விளையாட்டுக்கள் ஒருங்கிணைப்பில் நிகழ்ந்துள்ள சில ஊழல்களை ஆய்வு செய்யப் பணிக்கப்பட்டுள்ளது. . இதன் காரணமாக, எதிர்கட்சிகள் சுரேஷ் கல்மாடியின் பதவி விலகலை நாடியுள்ளன. . இந்த ஊழல் மூலம் கிடைத்தப் பணத்தை ஜெய்பீ குழு திறுவனங்களில் முதலீடு செய்துள்ளதாகவும் இவரது மகன் சுமீர் கல்மாடி பெரும் நொய்டா பகுதியில் உருவாக்கிவரும் F1 ஓட்டத்தளத்திற்கு செல்வதாகவும் ஊடகச் செய்திகள் வெளியாயின. . ஆயினும் இவற்றை கல்மாடி மறுத்து வருகிறார். .
மேற்கோள்கள்
பகுப்பு:இந்திய அரசியல்வாதிகள் பகுப்பு:மகாராட்டிர அரசியல்வாதிகள் பகுப்பு:இந்திய இரயில்வே அமைச்சர்கள் பகுப்பு:இந்திய தேசிய காங்கிரஸ் அரசியல்வாதிகள் பகுப்பு:இந்திய விளையாட்டு நிர்வாகிகள் பகுப்பு:1944 பிறப்புகள் பகுப்பு:வாழும் நபர்கள் பகுப்பு:11வது மக்களவை உறுப்பினர்கள் பகுப்பு:14வது மக்களவை உறுப்பினர்கள் பகுப்பு:15வது மக்களவை உறுப்பினர்கள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:21-ஆம் நூற்றாண்டு இந்திய அரசியல்வாதிகள்
இராமதேவர் பூசா விதி
இராமதேவர் பூசா விதி (இராமதேவர் பூஜா விதி) என்னும் நூல் இராமதேவர் என்னும் சித்தரால் பாடப்பட்டது. . பாடலகள் எண்சீர் விருத்தம் என்னும் யாப்பால் அமைந்துள்ளன. இதில் மொத்தம் பத்துப் பாடல்கள் மட்டுமே உள்ளன.
வேண்டும் என்னும் சொல் இந்த நூலில் ‘வேணும்’ சொல்லால் குறிப்பிடப்படுகிறது. இது மக்கள் வழங்கும் சொல். இது போன்ற நடையையும், பிற சித்தர் நூல்கள் 16-ஆம் நூற்றாண்டு என்று மு. அருணாசலம் குறிப்பிடுவதையும் எண்ணும்போது இந்த நூல் 16-ஆம் நூற்றாண்டுக்குப் பிற்பட்டதாக இருக்கவேண்டும் என்று தோன்றுகிறது.
எடுத்துக்காட்டு
சித்தான மூன்று எழுத்துச் செயலாம் சோதி முத்தான லட்சவுரு செபிக்கச் சித்தி வித்தான வித்தையடா மூட்டும் பாரு சத்தான அதன் கருவும் சிலையில் வைத்துச்
மேற்கோள்
பகுப்பு:சித்தர் பாடல்கள்
இந்திய விரைவு அஞ்சல்
வெளி இணைப்புகள்
தமிழக அஞ்சல் வட்டத்தின் விரைவு அஞ்சல் சேவைக்கான இணையதளம்
விரைவு அஞ்சல் சேவைக்கான இந்திய அஞ்சல் துறையின் இணையதளம்
பகுப்பு:இந்தியா பகுப்பு:அஞ்சல்
மகுவாவா
மகுவாவா (Mahuawa) என்பது இந்தியாவின் பீகார் மாநிலம் மேற்கு சம்பாரண் மாவட்டத்திலுள்ள ஒரு கிராமம் ஆகும்.
மக்கள் தொகையியல்
2011 ஆம் ஆண்டின் இந்திய மக்கள் தொகைக் கணக்கெடுப்பின்படி மகுவாவா கிராமத்தின் மக்கள்தொகை 3419  நபர்கள் ஆகும். இவர்கள் 589 குடும்பங்களில் வாழ்ந்தனர். இம்மக்கள்தொகையில் 51.59% நபர்கள் ஆண்கள் மற்றும் 48.4% நபர்கள் பெண்களாவர். இக்கிராமத்தின்  எழுத்தறிவு சதவீதம் 43.28% ஆகும். நாட்டின் சராசரி தேசிய எழுத்தறிவு சதவீதமான 74% என்பதைவிட இது குறைவாகும். எழுத்தறிவு பெற்றவர்களில் 60.8% நபர்கள் ஆண்கள் மற்றும் 39.1% நபர்கள் பெண்களாவர். மக்கள் தொகையில் 21.64% நபர்கள் 6 வயதுக்கு கீழ் உள்ளவர்களாகும்.
மேற்கோள்கள்
பகுப்பு:பீகார் மாநிலத்திலுள்ள ஊர்களும் நகரங்களும்
மிருதுளா கார்க்
மிருதுளா கார்க் (பிறப்பு 25 அக்டோபர் 1938) இந்தியாவைச் சேர்ந்த எழுத்தாளர் ஆவார். இவர் இந்தி, ஆங்கிலம் ஆகிய மொழிகளில் எழுதுகிறார். புதினங்கள், சிறுகதைத் தொகுப்புகள், நாடகங்கள் மற்றும் கட்டுரைத் தொகுப்புகள் உட்பட 30 புத்தகங்களை வெளியிட்டுள்ளார். ஆங்கில மொழியில் மூன்று புத்தகங்களை வெளியிட்டுள்ளார். மிருதுளா கார்க் சாகித்திய அகாதமி விருதைப் பெற்ற எழுத்தாளர் ஆவார்.
வாழ்க்கை
மிருதுளா கார்க் 1938 ஆம் ஆண்டில் பிரித்தானிய இந்தியாவில் கொல்கத்தாவில் பிறந்தார். இவர் இந்தி மொழியின் பிரபலமான எழுத்தாளர் ஆவார். இவர் இந்தியில் புதினங்கள், சிறுகதைத் தொகுப்புகள், நாடகங்கள் மற்றும் கட்டுரைத் தொகுப்புகள் உட்பட 27 புத்தகங்களை வெளியிட்டுள்ளார். அவற்றில் மூன்று புத்தகங்களை ஆங்கிலத்தில் எழுதியுள்ளார். இவர் 1960 ஆம் ஆண்டில் பொருளாதாரத்தில் முதுகலைப் பெற்றார். மேலும் டெல்லி பல்கலைக்கழகத்தில் மூன்று ஆண்டுகள் பொருளாதாரம் கற்பித்தார்.
இவரது புதினங்கள் வழக்கத்திற்கு மாறான எழுத்து நடை, கருப் பொருட்களின் துணிச்சல் என்பன விமர்சகர்களாலும், இரசிகர்களாலும் பாராட்டுக்களைப் பெற்றுள்ளன. மிருதுளாவின் புதினங்கள் மற்றும் சிறு கதைகள் ஜெர்மன், செக், சப்பானிய மற்றும் ஆங்கிலம் போன்ற பல வெளிநாட்டு மொழிகளிலும், இந்திய மொழிகளிலும் மொழிப் பெயர்க்கப்பட்டுள்ளன. கட்டுரையாளரான இவர் சுற்றுச்சூழல், பெண்களின் பிரச்சினைகள், குழந்தை அடிமைத்தனம் மற்றும் இலக்கியம் குறித்து எழுதுகின்றார். 1985 ஆம் ஆண்டு முதல் 1990 ஆம் ஆண்டிற்கு இடையில் கொல்கத்தாவில் இருந்து வெளிவந்த ரவிவர் இதழில் பரிவர் என்ற பதினைந்து வார கட்டுரையும், 2003 ஆம் ஆண்டு தொடக்கம் 2010 ஆண்டுக்கு இடையில் இந்தி மொழியில் வெளியான இந்தியா டுடே பத்திரிகையில் கட்டாக் என்ற மற்றொரு கட்டுரையும் எழுதினார்.
1990 ஆம் ஆண்டில் அமெரிக்காவின் கலிபோர்னியா-பெர்க்லி பல்கலைக்கழகத்தில் உள்ள தெற்காசிய ஆய்வுகள் மையத்தின் ஆராய்ச்சியாளராக இருந்தார். பல்கலைகழகங்களிக்கும், மாநாடுகளுக்கும் இந்தி இலக்கியம் மற்றும் விமர்சனம் மற்றும் பெண்களுக்கு எதிரான பாகுபாடு குறித்து பேச யூகோஸ்லாவியா (1988), ஐக்கிய அமெரிக்கா (1990 மற்றும் 1991), செருமன் (1993) ஆகிய நாடுகளுக்கு சென்றார். யப்பான் (2003), இத்தாலி (2011), டென்மார்க் மற்றும் உருசியா (2012) ஆகிய நாடுகளுக்கும் அழைக்கப்பட்டார். இவரது விரிவுரைகள், ஆவணங்கள் மற்றும் கதைகள் பல்வேறு பன்னாட்டு பத்திரிகைகளில் தொகுக்கப்பட்டுள்ளன.
விருதுகளும், மரியாதைகளும்
1988 ஆம் ஆண்டில் சாகித்ய சன்மன் விருது இந்தி அகாதமியினால் வழங்கப்பட்டது. 1999 ஆம் ஆண்டில் சாகித்ய பூசன் விருது, 2001 ஆம் ஆண்டில் நியூயார்க் மனித உரிமைகள் கண்காணிப்பகத்தினால் துணிச்சலான எழுத்துக்கான ஹெல்மேன்-ஹேமெட் கிராண்ட் மரியாதை என்பன வழங்கப்பட்டன. 2003 ஆம் ஆண்டில் சுரினாமில் உள்ள விஸ்வ இந்தி சம்மேளத்தினால் இலக்கியத்திற்கான வாழ்நாள் பங்களிப்புக்காக கௌரவிக்கப்பட்டார். 2004 ஆம் ஆண்டில் இந்தியில் சிறந்த புனைக் கதைக்கான வியாஸ் சன்மன் விருது, 2013 ஆம் ஆண்டில் மில்ஜுல் மான் என்ற புதினத்திற்கான  சாகித்திய அகாதமி விருதைப் பெற்றுக் கொண்டார். 2016 ஆம் ஆண்டில் ராம் மனோகர் லோஹியா சம்மன் விருது, குவாலியர் ஐடிஎம் பல்கலைக்கழகத்திலிருந்து "ஹானோரிஸ் கவ்சா" விருது என்பன வழங்கப்பட்டன.
சான்றுகள்
பகுப்பு:இந்திய எழுத்தாளர்கள் பகுப்பு:இந்தி எழுத்தாளர்கள் பகுப்பு:சாகித்திய அகாதமி விருது பெற்றோர்
குளிர்விப்பு கோபுரம்
தொழில்துறை குளிர்விப்பு கோபுரங்கள்
தொழில்துறை குளிர்விப்பு கோபுரங்கள், ஒரு அமைப்பு அல்லது உலோகங்களிருந்து வெப்பத்தை நீக்க உதவும்.முக்கியமாக மிகப் பெரிய தொழில்துறை குளிர்விப்பு கோபுரங்கள், மின் நிலையங்கள், பாறைநெய் தூய்விப்பாலை, இரசாயனத் தொழிற்சாலைகளில் மற்றும் இயற்கை எரிவளி உபயோகிக்கும் தொழிற்சாலைகளில் குளிர் நீர் சுழற்சி அமைப்பில் உள்ள நீரில் வெப்பத்தை நீக்க பயன்படுகிறது. 700 மெகா வாட் மின்சாரம் தாயரிக்கும் ஒரு மின்நிலையத்தில் 71,600 கன மீட்டர் சுழற்சி விகிதத்தில் நீர் சுழற்சி நடைபெரும்.
மேற்கோள்கள்
பகுப்பு:வேதியியல் கருவிகள்
கொங்குபட்டி ஊராட்சி
thumb|கொங்குப்பட்டி ஊராட்சி ஒன்றிய தொடக்கப்பள்ளி கொங்குபட்டி ஊராட்சி (Kongupatti Gram Panchayat), தமிழ்நாட்டின் சேலம் மாவட்டத்தில் உள்ள காடையாம்பட்டி ஊராட்சி ஒன்றியத்தில் அமைந்துள்ளது. இந்த ஊராட்சி, ஓமலூர் சட்டமன்றத் தொகுதிக்கும் சேலம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 8351 ஆகும். இவர்களில் பெண்கள் 3934 பேரும் ஆண்கள் 4417 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சேலம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஏப்ரல் 2015
ஏப்ரல் 2015 (April 2015), 2015 ஆம் ஆண்டின் நான்காவது மாதமாகும்.
இறப்புகள்
பகுப்பு:2015 2015
வல்லநாடு தம்புராட்டி அம்மன் கோயில்
வல்லநாடு தம்புராட்டி அம்மன் கோயில் தமிழ்நாட்டில் தூத்துக்குடி மாவட்டம், வல்லநாடு என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் தம்பிராட்டியம்மன் சன்னதியும், பூதநாதர் உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் நான்கு காலப் பூசைகள் நடக்கின்றன. சித்திரை மாதம் முக்கிய திருவிழா நடைபெறுகிறது. மாசி மாதம் திருவிழா நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஏப்ரல் 30
வெளி இணைப்புகள்
பகுப்பு:ஏப்ரல் பகுப்பு:ஆண்டின் நாட்கள்
சேசன் பெரியசாமி
சேசன் பெரியசாமி (Jessen Periasamy, ஜேசன் பெரியசாமி; பிறப்பு: மே 9, 1988), மொரிசியசைச் சேர்ந்த தமிழ் இசைக்கலைஞர் ஆவார். பத்துக்கும் அதிகமான இசைக் கோவைகளை வெளியிட்ட ஒரே இந்தியர் என்ற பெருமையைப் பெற்றுள்ளார்.
வாழ்க்கைக் குறிப்பு
1988 மே 9 இல் பிறந்த ஜேசன் பெரியசாமி இளமையிலேயே மேல்நாட்டுச் செந்நெறி இசையில் ஈர்க்கப்பட்டார். ஆர்கன், புல்லாங்குழல், கிளாரினெட் ஆகிய இசைக்கருவிகளில் இசைக்கப் பழகினார். இசைப் பயிற்சி வகுப்புகளுக்கும் சென்று தனது திறமையை மேம்படுத்திக் கொண்டார்.
ஆத்திரேலியாவுக்குப் புலம் பெயர்ந்த ஜேசன் மெல்பேர்ண் நகரில் பல நிகழ்ச்சிகளில் கலந்து கொண்டார். ஃபொக்சு எஃப்எம் வானொலி நிகழ்ச்சிகளில் பங்கு பற்றினார்.
வெளியிணைப்புகள்
பகுப்பு:வாழும் நபர்கள் பகுப்பு:1988 பிறப்புகள் பகுப்பு:மொரிசியத் தமிழர் பகுப்பு:ஆஸ்திரேலியத் தமிழர் பகுப்பு:தமிழ் பாடகர்கள்
நிரலி வடிவமைப்பியல்
வடிவ முறைகள்: மறுமுறை உபயோகிக்கக் கூடிய பொருள் சார் மென்பொருளின் உட்பொருட்கள்  (ஐ.எஸ்.பி.என் 0-201-63361-2) என்பது மென்பொருள் வடிவமைப்பில் ஏற்படும் பொதுவான பிரச்சனைகளுக்கான தீர்வுகளை விவரிக்கும் ஒரு மென்பொருள் பொறியியல் புத்தகம். இந்த புத்தகத்தின் ஆசிரியர்கள் எரிக் காமா, ரிச்சர்டு ஹெல்ம், ரால்ஃப் ஜான்சன் மற்றும் ஜான் லிசைடஸ். இதற்கு கிரேடி ப்ரூச் முன்னுரை எழுதியுள்ளார். இவர்கள் கேங்க் ஆஃப் ஃபோர்  அல்லது GoF  என்று பொதுவாக குறிப்பிடப்படுகின்றனர். புத்தகம் இரண்டு பாகங்களாகப் பிரிக்கப்பட்டுள்ளது, முதல் இரண்டு அத்தியாயங்கள் பொருள் சார் நிரலாக்கலின் பயன்கள் மற்றும் குறைபாடுகளைப் பற்றி கண்டறிகிறது மற்றும் மீதமுள்ள மற்ற அத்தியாங்கள் 23 பிரபல மென்பொருள் வடிவ முறைகள் பற்றி விவரிக்கின்றது. இந்த புத்தகத்தில் C++ மற்றும் ஸ்மால்டாக் ஆகியவற்றிலிருந்து உதாரணங்களும் கொடுக்கப்பட்டுள்ளது. இது ஒரு ஜோல்ட் உற்பத்தித் திறன் விருது மற்றும் மென்பொருள் உருவாக்கல் உற்பத்தித்திறன் விருது ஆகியவற்றை 1994ம் ஆண்டு பெற்றது.
இந்த புத்தகத்தின் அசல் வெளியீட்டு தேதி அக்டோபர் 21, 1994. 1995ம் ஆண்டுக்கான காப்புரிமையோடு வெளியிடப்பட்டுள்ளது. ஏப்ரல் 2007ன் படி, இந்த புத்தகம் அதன் 36வது பதிப்பில் உள்ளது. அக்டோபர் 1994ம் ஆண்டு ஆரிகான், போர்ட்லாண்டில் நடந்த ஓ.ஓ.பீ.எஸ்.எல்.ஏ கூட்டத்தில் முதன் முறையாக இந்த புத்தகம் பொது மக்களுக்குக் கிடைக்கும் வகையில் செய்யப்பட்டது. மென்பொருள் பொறியியல் துறையில் இந்த புத்தகத்தின் தாக்கம் அதிகமாக இருப்பதாகவும் பொருள் சார் வடிவ கோட்பாடுகளுக்கும் பயிற்சிக்குமான மிகப் பெரிய முக்கியமான வளமாகவும் இந்த புத்தகம் கருதப்படுகிறது. ஆங்கிலம் மற்றும் 13 மற்ற மொழிகளில் 500,000க்கும் மேற்பட்ட பிரதிகள் விற்கப்பட்டுள்ளன.
அறிமுகம், அத்தியாயம் 1
அத்தியாயம் 1ல் ஆசிரியர்களின் அனுபவங்களின் அடிப்படையில் பொருள் சார் வடிவமைப்பு முறைகளைப் பற்றி ஆலோசிக்கப்பட்டுள்ளது. இதன் மூலம் ஒரு நல்ல பொருள் சார் மென்பொருள் வடிவம் உருவாகும் என்று அவர்கள் கருதினர். இதில் அடங்குபவை:
செயல்படுத்துதலுக்குப் பதிலாக இடமுகப்புகளின் பயன்களாக கீழ்கண்டவற்றை ஆசிரியர்கள் கூறுகின்றனர்:
இடமுகப்பின் உபயோகம் தீவிர இணைத்தல் மற்றும் பல்லுருவத் தோற்றம் ஆகியவற்றிற்கு வழி வகுக்கும். இவை பொருள் சார் நிரலாக்கலுக்கு மிகவும் முக்கியமானவர்.
பெறுதல் என்பதை ஆசியர்கள் ஒயிட்-பாக்ஸ் ரீயூஸ் என்று குறிப்பிடுகின்றனர். இதில் ஒயிட் பாக்ஸ் என்பது தெரியக் கூடிய வகையில் இருப்பதைக் குறிக்கிறது. ஏனெனில், துணை பிரிவுகளுக்கு, அதன் மூலப் பிரிவுகளின் உட்பொருட்கள் தெரியும் படி இருக்கும். மாறாக, பொருள் அமைப்பை (மற்ற பொருட்களிடம் இருந்து குறிப்புகளைப் பெறும் பொருட்கள் செயல்படுத்தப்படும் நேரத்தில், நன்றாக வரையறுக்கப்பட்ட இடமுகப்புகளைக் கொண்ட பொருட்களை உபயோகித்தல்) அவர்கள் பிளாக் பாக்ஸ் ரீயூஸ் என்று குறிப்பிடுகின்றனர். அமைக்கப்பட்ட பொருட்களின் உட்புற விவரங்கள் அவற்றை உபயோகிக்கும் குறியீடுகளில் தெரிய வேண்டிய அவசியம் இல்லை.
பெறுதல் மற்றும் கூட்டடைவுக்கிடையேயான வித்தியாசங்களை ஆசிரியர்கள் ஆலோசிக்கின்றனர். பின்னர் அவர்களின் அனுபவத்தின் படி, வடிவமைப்பாளர்கள் பெறுதல் என்பதை அதிகமாக உபயோகிக்கின்றனர் எனக் கூறுகின்றனர் (கேங்க் ஆஃப் ஃபோர் 1995:20). இதன் அபாயம் கீழ்கண்டவாறு குறிப்பிடப்படுகிறது:
மூலத்தின் செயலபடுத்துதலில் செய்யும் மாற்றங்கள் அதன் உட்பிரிவுகளின் செயல்பாட்டிலும் மாற்றங்களை வலியுறுத்தும் படியாக துணை பிரிவுகளின் செயல்பாடு மூலத்தின் செயல்பாட்டோடு தீவிரமாக இணைந்து விடும் என்று அவர்கள் எச்சரிக்கை செய்கின்றனர். மேலும், இதனை தவிர்க்கும் ஒரு வழி முறை சுருக்கப் பிரிவுகளிடம் இருந்து பெறுவது மட்டும் தான் என்றும் கூறுகின்றனர் –ஆனால், இதில் மிகக் குறைந்த அளவு குறியீடுகளின் மறு உபயோகம் தான் உள்ளது என்றும் சுட்டிக் காட்டுகின்றனர்.
ஏற்கெனவே இருக்கும் உட்பொருட்களின் செயல்திறனைக் கூட்டுதல், அதிகமான பழைய குறியீடுகளை மறு உபயோகம் செய்தல் மற்றும் குறைந்த அளவு புது குறியீடுகளை சேர்த்தல் போன்றவற்றில் மட்டும் பெறுதலை உபயோகிக்கலாம் என்று பரிந்துரைக்கப்படுகிறது.
ஆசிரியர்களின் படி, ‘பகிர்ந்தளித்தல்’ என்ற பொருள் அமைப்பின் தீவிர வடிவத்தை பெறுதலுக்கு பதிலாக உபயோகிக்கலாம். பகிர்ந்தளித்தலில் இரண்டு பொருட்கள் அடங்கி இருக்கும்: “ஒரு அனுப்புனர் தன்னைத் தானே பகிர்ந்தளிப்பதற்கு அனுப்பிக் கொண்டு அனுப்புனரை பகிர்ந்தளிப்பவர் குறிக்கும் படி செய்து விடும். ஆக, கணினியின் இரண்டு பாகங்களுக்கான தொடர்பு தொகுப்பு நேரத்தில் அல்லாமல் செயல்படுத்தப்படும் நேரத்தில் ஏற்படுத்தப் படுகிறது. திரும்ப அழைத்தல் என்ற கட்டுரையில் பகிர்ந்தளித்தல் பற்றிய மேலும் விவரங்கள் உள்ளன.
ஜெனரிக்ஸ் (Ada, Eiffel, ஜாவா, C#, VB.NET) அல்லது வார்ப்புறுக்கள் (C++) என்றும் அழைக்கப்படும் சுட்டளவு வகைகளைப் பற்றியும் ஆசிரியர்கள் ஆலோசிக்கின்றனர். அது உபயோகிக்கும் மற்ற வகைகளைக் குறிப்பிடாமல் வேறு எந்த வகையையும் வரையறுக்க இவை அனுமதிக்கும் – குறிப்பிடப்படாத வகைகள் ‘சுட்டளவுகளாக’ உபயோகிக்கப்படும் நேரத்தில் அளிக்கப்படும்.
பகிர்ந்தளித்தல் மற்றும் சுட்டளவாக்குதல் ஆகியவை மிக வலிமையானவை என்று ஆசிரியர்கள் ஒத்துக் கொண்டாலும் ஒரு எச்சரிக்கயையும் கூறுகின்றனர்:
ஆசிரியர்கள் மேலும், ஒரு பொருளில் மற்ற பொருள் இருத்தல் அல்லது அதன் அங்கமாக மட்டும் இருத்தல் ஆகியவற்றைக் குறிக்கும் ‘ஒன்று சேர்த்தல்’, (ஒன்று சேர்க்கப்பட்ட பொருள் மற்றும் அதன் உரிமையாளரின் வாழ்காலம் ஒரே போன்று இருக்கும் என்பதை குறிக்கின்றது) என்பதற்கும் ஒரு பொருள் மற்ற பொருளை தெரிந்து மட்டுமே வைத்திருக்கும் அறிதல் என்பதற்கும் இடையேயான வேறுபாடுகளையும் ஆலோசிக்கின்றனர். சில சமயங்களில் அறிதல் என்பது ‘தொடர்பு கொள்ளுதல் அல்லது ‘உபயோகிக்கும்; உறவுமுறை என்றும் அழைக்கப்படுகிறது. அறிதல் பொருட்கள் மற்ற பொருட்களின் செயல்களைக் கேட்கலாம் ஆலாம் அவை ஒன்றுக்கொன்று பொறுப்பாகாது. அறிதல் என்பது ஒன்று சேர்த்தலை விட பலவீனமான உறவுமுறை. இது பொருட்களுக்கிடையே மேலும் வலிமையற்ற இணைப்பைக் குறிக்கிறது. இது ஒரு வடிவத்தின் அதிகப்படியான பராமரிப்புக்கு அதிகபட்சமாக தேவைப்படுவதாக இருக்கலாம்.
ஆசிரியர்கள் ‘கருவிப்பெட்டி என்ற வார்த்தையை உபயோகிக்கின்றனர். இதையே C# அல்லது ஜாவா போன்றவற்றில் உபயோகிப்பது போல தற்போது மற்றவர்கள் ‘பிரிவு நூலகம்’ என்பதை உபயோகிக்கின்றனர். இவற்றை ஒப்பிடும் போது, கருவிப்பெட்டிகள் என்பது துணை நடைமுறை நூலகங்களின் பொருள் சார் ஒப்பீடுகள். ‘கட்டமைப்புகள்’ என்பது ஒரு குறிப்பிட்ட மென்பொருள் பிரிவிற்கு மறுமுறை உபயோகிக்கக் கூடிய வடிவத்தை உருவாக்கும் ஒத்துழைக்கும் பிரிவுகளின் கூட்டு ஆகும். பயன்பாடுகள் வடிவமைக்கக் கடினமானவை, கருவிப்பெட்டிகள்  அதை விட கடினமானது, கட்டமைப்புகள்  வடிவமைக்க மிகவும் கடினமானது என அவர்கள் குறிப்பிடுகின்றனர்.
மாதிரி நிகழ்வு, அத்தியாயம் 2
"லெக்ஸி எனப்படும் ‘எதைப் பார்க்கிறீர்களோ-அதுவே கிடைக்கும்’(அல்லது 'WYSIWYG') என்ற வடிவத்தைக் கொண்ட ஆவண தொகுப்புக் கருவி பற்றிய படிப்படியான மாதிரி நிகழ்வு அத்தியாயம் 2ல் இருக்கும்." (ப33)
அந்த ஏழு பிரச்சனைகள் (இடர்பாடுகள் உட்பட) மற்றும் அவற்றிற்கான தீர்வுகள் (குறிக்கப்பட்டுள்ள வடிவங்கள் உட்பட) வருமாறு:
ஆவண அமைப்பு
“ஒரு ஆவணத்தின் பொருளைப் பற்றிய மொத்த தகவலையும் அளிக்கக் கூடிய” எழுத்துகள், கோடுகள் மற்றும் மற்ற வடிவங்கள் போன்ற “அடிப்படை பல மூலகங்களின் அமைப்பு” ஆவணம் எனப்படும் (ப35). ஆவணத்தின் வடிவத்தில் இந்த பொருட்களின் தொகுப்பு இருக்கும் மற்றும் ஒவ்வொரு பொருளும் மற்ற பொருட்களின் துணைவடிவமாக இருக்கலாம்.
பிரச்சனைகள் மற்றும் இடர்பாடுகள்
தீர்வு மற்றும் முறை
ஒரு மீள்சுருள் அமைப்பு என்பது “சுலபாமானவற்றில் இருந்து தீவிரமான மூலகங்களை உருவாக்கும்” மூலகங்கள் மரபுசார் அமைப்பாகும் (ப36). இந்த அமைப்பின் ஒவ்வொரு கணுவிற்கும் அதன் மூலம் மற்றும் அதிலிருந்து உருவானவை ஆகியவை தெரிந்திருக்கும். முழு அமைப்பில் ஒரு செயல் செய்யப்பட வேண்டுமெனில், ஒவ்வொரு கணுவும் அவற்றிலிருந்து உருவானவற்றை (மீள்சுருள்) அந்த செயலை செய்ய அழைக்கும்.
இது, பல கணுக்களின் தொகுப்பான கூட்டு முறையின் செயல்படுத்துதலைக் குறிக்கும். கணு என்பது சுருக்கமான அடித்தள பிரிவு மற்றும் அதன் வழிப்பொருட்கள் இலைகளாக இருக்கலாம் (ஒருமை) அல்லது மற்ற கணுக்களின் தொகுப்பாக இருக்கலாம் (இவையும் இலைகள் அல்லது சேகரிப்பு-கணுக்களைக் கொண்டிருக்கலாம்). மூலத்தில் ஒரு செயல் செய்யப்படும் போது மரபு வழியில் அந்த செயல் தொடர்ந்து அனுப்பிக் கொண்டு இருக்கப்படும்.
வடிவமைத்தல்
அமைப்பில் இருந்து வடிவமைத்தல் வேறுபட்டு இருக்கும். ஒரு ஆவணத்தின் அமைப்பில் உள்ள ஒரு குறிப்பிட்ட நிகழ்வை உருவாக்கும் ஒரு வழி தான் வடிவமைத்தல் என்பதாகும். இதில், எழுத்துகளை கோடுகளாக உடைத்தல், இணைப்புக் குறிகள் உபயோகித்ததல், ஓரங்களின் அளவுகளை சரி செய்தல் போன்றவை அடங்கும்.
பிரசனைகள் மற்றும் இடர்பாடுகள்
தீர்வு மற்றும் முறை
ஒரு கோப்புக் கருவி பொதிவுகளை வடிவமைக்க உபயோகிக்கப்படும் நெறிமுறைகளை கூட்டடைவு செய்யும். ஆவணத்தின் அமைப்பின் பழைய பொருட்களின் துணை பிரிவே இந்த கோப்புப் பிரிவு. ஒரு பொதிவுப் பொருளின் நிகழ்வோடு கோப்புக் கருவிக்கு இணையான தொடர்பு இருக்கும். ஒரு கோப்புக் கருவி தனது  செயல்படுத்தும் போது, அதன் தொடர்புடைய பொதிவுகளின் ஒவ்வொரு மூலகத்தையும் பார்த்து, கட்டங்கள் அல்லது வரிசைகளை புகுத்தி அதன் அமைப்பை மாற்றி அமைக்கும்.
கோப்புக் கருவி என்பதே ஒரு சுருக்கப் பிரிவு. வழிப்பொருள் பிரிவுகள் பல வகையான வடிவமைத்தல் நெறிமுறைகளை உபயோகிக்க இது இடமளிக்கும். (இரட்டை இடைவெளி, அகலமான ஓரங்கள் போன்றவை)
யுக்தி முறைகள் என்பது இந்த குறிக்கோளை அடைய உபயோகிக்கப்படுகிறது. ஒரு யுக்தி என்பது, பல நெறிமுறைகளை மாறும் பொருளில் உபயோகிக்கக் கூடிய வகையில் கூட்டடைவு செய்யும் முறையைக் குறிக்கிறது. இந்த நிகழ்வில், படங்கள், சாதாரண மூலகங்கள் போன்றவை வடிவமைக்கப்படுகிறதா என்பதைப் பொறுத்து வடிவமைத்தல் மாறுபடும்.
உபயோகிப்பவர் இடமுகப்பை அழகூட்டுதல்
ஆவணத்தோடு தொடர்புகொள்ள உபயோகிப்பவர் உபயோகிக்கும் படங்கள் சார்ந்த இடமுகப்பை மாற்றும் திறன்.
பிரச்ச்னைகள் மற்றும் இடர்பாடுகள்
தீர்வு மற்றும் முறை
இது அழகாக்கும் முறை, இது பொருளில் எந்த மாற்றத்தையும் ஏற்படுத்தாமல் அதற்கு பொறுப்புகளை மட்டும் சேர்க்கின்றது.
பல வகை பார்த்து மற்றும் உணர் தரத்தை ஆதரித்தல்
பார்த்து மற்றும் உணர் என்பது மேடை-குறிப்பு UI மதிப்பீடுகளைக் குறிக்கிறது. இந்த மதிப்பீடுகள், “உபயோகிப்பவருக்கு பயன்பாடுகள் எப்படி காட்சி அளிக்கிறது மற்றும் செயல்படுகிறது என்பதற்கான வழிமுறைகளை வரையறுக்கிறது” (ப 47).
பிரச்சனைகள் மற்றும் இடர்பாடுகள்
தீர்வு மற்றும் முறை
செயல்படுத்தப்படும் நேரத்தில் பல வலிமையான பொருட்களின் பொருள் உருவாக்குதல் செய்ய முடியாத காரணத்தினால், பொருள் உருவாக்கும் செயல்முறை சுருக்கப்பட வேண்டும். UI மூலகங்கள் உருவாக்கும் பொறுப்பை ஏற்றுக்கொள்ளும் சுருக்க guiFactory மூலமாக இது செய்யப்படுகின்றது. சரியான வகையைச் சார்ந்த (MotifScrollBar) போன்ற வலிமையான மூலகங்களை உருவாக்கும் MotifFactory போன்ற வலிமையான செயல்படுத்துதல்களை இந்த சுருக்க guiFactory கொண்டுள்ளது. இதன் மூலமாக, நிரல் வெறும் சுருள் பட்டியை மட்டும் கேட்க வேண்டி இருக்கும், மேலும் செயல்படுத்தப்படும் நேரத்தில் சரியான வலிமையான மூலகம் அதற்கு கொடுக்கப்படும்.
இது ஒரு சுருக்க தொழிற்கருவி. ஒரு பொதுவான தொழிற்கருவி ஒரு வகையைச் சேர்ந்த பொருட்களை மட்டுமே உருவாக்கும். ஒரு சுருக்க தொழிற்கருவி, அந்த தொழிற்கருவியின் வலிமையான செயல்படுத்துதலைப் பொறுத்து பல வகையான வலிமையான பொருட்களை உருவாக்கும். வெறும் வலிமையான பொருட்களை மட்டுமே குறிக்கோளாக வைத்துக் கொள்ளாமல் மொத்த வலிமையான பொருட்களின் குடும்பங்களையே குறிக்கோளாகக் கொண்டிருக்கும் ஆற்றல் “ இதனை ஒரே ஒரு வகையான பொருளை மட்டுமே கொண்டிருக்கும் மற்ற உருவாக்கு முறைகளில் இருந்து வேறுபடுத்திக் காட்டுகின்றது” (ப51)
பல சாளரக் கணினிகளை ஆதரித்தல்
பல மேடைகளில் பார்த்தல் மற்றும் உணர்தல் வித்தியாசமாக இருப்பதைப் போல, சாளரங்களை கையாளும் முறையும் வித்தியாசமாக இருக்கும். ஒவ்வொரு மேடையும், சாளரங்களை வெளிக்காட்டுதல், காட்சிக்கு வைத்தல், உள்ளீடு மற்றும் வெளியீடுகளை கையாளுதல் ஆகியவை வித்தியாசமாக இருக்கும்.
பிரச்சனைகள் மற்றும் இடர்பாடுகள்
தீர்வு மற்றும் முறை
“அனைத்து சாளர கணினிகளும் ஒரே விஷயத்தை செய்வதனால்”, நம்முடைய சுருக்க மற்றும் வலிமையான பொருள் பிரிவை உருவாக்கலாம்” (ப. 52). பழைய வடிவங்களை வரைய, படவுரு போடுதல்/எடுத்தல், மற்றும் சாளர உட்பொருட்களை புதுப்பிக்க ஒவ்வொரு சாளர கணினியும் செயல்பாடுகளைக் கொடுக்கின்றது.
பயன்பாடு, படவுரு போடுதல், வசனம் போன்ற தற்போது இருக்கக் கூடிய பல்வேறு வகையான சாளரங்களுக்கு ஏற்ப சுருக்க அடிப்படை  பிரிவை உருவாக்க முடியும். இந்த பிரிவுகளில் படவடிவம் மாற்றுதல், படங்கள் மூலம் புதுப்பித்தல் போன்ற சாளரங்களோடு தொடர்புடைய செயல்பாடுகள் இருக்கும். வின் சொந்த பட-தொடர்பான செயல்பாடுகள் அழைக்கும் படி இருக்கும், மூலகங்களின்  செயல்பாடு ஒவ்வொரு சாளரத்திலும் இருக்கும்.
சாத்தியமான ஒவ்வொரு மேடைக்கும் அந்த மேடைக்குகந்த விண்டோ துணைபிரிவை உருவாக்குவதை தவிர்க்க ஒரு இடமுகப்பு உபயோகிக்கப்படும். பிரிவு ஒரு  செயல்பாட்டு  சுருக்கப் பிரிவை செயல்படுத்தும். இந்த பிரிவு பின்னர் பல குறிப்பிட்ட மேடை செயல்பாடுகளாக பிரிக்கப்படும். இதில் ஒவ்வொன்றிற்கும் குறிப்பிட்ட மேடை தொடர்பான செயல்பாடுகள் இருக்கும். ஆக, ஒவ்வொரு  வகைக்கும் ஒரே ஒரு   பிரிவு தொகுப்பு தான் தேவைப்படும் மற்றும் ஒவ்வொரு மேடைக்கும் ஒரு   பிரிவு தான் தேவைப்படும் (கிடைக்கக் கூடிய அனைத்து வகைகள் மற்றும் மேடைகள் அடங்கிய கார்டீசியன் உற்பத்திப் பொருளுக்குப் பதிலாக). கூடுதலாக, ஒரு புதிய சாளர வகையை சேர்ப்பதற்கு எந்த விதமான மேடை மாற்றங்களும் தேவைப்படாது. இதன் எதிர்மறையும் தேவைப்படாது.
இது ஒரு பால முறையாகும். மற்றும்  வித்தியாசமாக இருக்கும், ஆனால் தொடர்புடையதாக இருக்கும். நிரலில் சாளரத்தை சேர்ப்பதை செய்யும் மற்றும்  மேடையில் சாளரத்தை சேர்ப்பதை கவனித்துக்கொள்ளும். மற்றதை எந்த நேரத்திலும் மாற்றங்களுக்கு உட்படுத்தாமல் ஒன்றில் மாற்றங்கள் செய்ய முடியும். “தனித்தனியாக உருவானாலும், இந்த இரண்டு தனித்தனியான பிரிவு மரபுகள் ஒன்றாக இணைந்து பணி புரிய” இந்த பால முறை அனுமதிக்கும். (ப. 54).
உபயோகிப்பவர் செயல்பாடுகள்
வார்த்தைகளை சேர்த்தல், வடிவமைத்தலை மாற்றுதல், வெளியேறுதல், சேமித்தல் உள்ளிட்ட உபயோகிப்பவரால் ஆவணத்தில் செய்யக்கூடிய அனைத்து செயல்களும்.
பிரச்சனைகள் மற்றும் இடர்பாடுகள்
தீர்வு மற்றும் முறை
ஒவ்வொரு பட்டியில் உள்ள பொருளும், சுட்டளவுகளாக அமைக்கப்படுவதற்குப் பதிலாக, ஒரு கட்டளை பொருளினால் செய்யப்படுகிறது.
கட்டளை என்பது ஒரே ஒரு சுருக்க   முறை கொண்ட ஒரு சுருக்கப் பொருளாகும். எடுக்கப்பட்ட பொருட்கள்  முறையை சரியான வகையில் விரிவாக்குகின்றது. (அதாவது    உட்பொருளின் பிடிப்புப் பலகை இடையகத்தை உபயோகிக்கக் கூடியது). பட்டியில் உள்ள பொருட்களால் சுலபமாக உபயோகிக்கக் கூடியதைப் போலவே இந்த பொருட்களை நிரல் பலகைகள் அல்லது பட்டன்களினாலும் உபயோகிக்கப்படக்கூடும்.
செய்ததை விடு அல்லது திரும்பச் செய் கட்டளைகளை ஆதரிப்பதற்காக,  மற்றும்    களும் கொடுக்கப்பட்டுள்ளது. எடுக்கப்பட்ட பிரிவுகளில், முதலாவதில் அந்த கட்டளையை திரும்பப் பெறும் குறியீடு உள்ளது மற்றும் இரண்டாவது ஒரு பூலியன் மதிப்பை வெளிப்பதுத்தி அந்த கட்டளை திரும்ப செய்யத்தக்கதா என்பதை வரையறுக்கும். சில கட்டளைகளை திரும்பப் பெற முடியாதவையாகக் காட்டும். உதாரணமாக சேவ் என்ற கட்டளை.
செயல்படுத்தப்பட்ட அனைத்து  ஒரு பட்டியலில் வைக்கப்பட்டிருக்கும். கடைசியாக செயல்படுத்தப்பட்ட கட்டளைக்கு அருகில் “பிரசண்ட்” என்ற குறி இருக்கும் முறை கையாளப்படும். செய்ததை விடு என்ற வேண்டுகோள் வரும் போது   என்பது “பிரசண்ட் என்ற குறி உள்ள கட்டளைக்கு முன் நேரடியாக அழைக்கப்படும். பின்னர் “பிரசண்ட்” குறியீடு ஒரு கட்டளை பின்னோக்கி தள்ளப்படும். மாறாக,  என்ற வேண்டுகோள்    என்பதை “பிரசண்ட்” என்பதற்குப் பின் அழைக்கப்படும் மற்றும் “பிரசண்ட்” குறியீட்டை ஒரு கட்டளை முன்னதாக தள்ளப்படும்.
இந்த  வரலாறு கட்டளை முறையின் செயல்படுத்துதல் ஆகும். இது வேண்டுகோள்களை பொருட்களில் கூட்டடைவு செய்து அந்த வேண்டுகோள்களை அணுக ஒரு பொதுவான இடமுகப்பை உபயோகிக்கின்றது. ஆக, உபயோகிப்பவர் பல வேண்டுகோள்களை கையாள முடியும் மற்றும் பயன்பாடு முழுவதும் கட்டளைகள் பரப்பக் கூடும்.
எழுத்துக் கோர்வையை சரிபார்த்தல் மற்றும் இணைப்புக் குறியிடுதல்
ஒரு ஆவணத்தின் உட்பொருட்களை வார்த்தைகள் மூலமாக பகுப்பாய்வு செய்யும் ஆவணத் தொகுப்புக் கருவியின் திறனாகும். பல வகையான பகுப்பாய்வுகள் செய்யக் கூடியவையாக இருந்தாலும், எழுத்துக் கோர்வை சரி பார்த்தல் மற்றும் இணைப்புக் குறி வடிவமைத்தல் ஆகியவை தான் முக்கியமானவையாகும்.
பிரச்சனைகள் மற்றும் இடர்பாடுகள்
தீர்வு மற்றும் முறை
பயணித்தல் மற்றும் திரும்பப் பெறுதல் ஆகிய செயல்பாடுகள் சுருக்கமான மறுசெய்கை இடமுகப்பில் போடப்படுகிறது. பயணிக்கக் கூடிய வரிசை மற்றும் தொடர்பு படுத்தபட்ட பட்டியல் போன்ற பட்டியல் வகைகளில் இருந்து வருங்கால மறுசெய்கைகள் எடுக்கப்படக் கூடும். ஆக, மூலகத்தின் செயல்பாடு எந்த வகையான உள்ளடக்க முறையை உபயோகித்தாலும், அதற்கு தகுந்த மறு செய்கைகள் இருக்கும்.
இது மறுசெய்கை முறையின் செயல்படுத்துதல் ஆகும். உபயோகிப்பவர் எந்த பொருள் சேர்க்கையையும் அதன் உட்பொருள்களை அணுகாமல் அல்லது சேர்க்கை முறை உபயோகிக்கும் பட்டியலின் வகையைப் பற்றி கவலைப்படாமல் நேரடியாக பயணிக்க அனுமதிக்கிறது.
இதற்கு பதிலாக, ஒரு பொதுவான  என்ற முறை மூலகத்தின் சுருக்கப் பிரிவில் உருவாக்கப்படுகிறது. ஒவ்வொரு மறு செய்கையும் ஒரு குறிப்பிட்ட நெறிமுறையோடு குறிப்பிடப்படுகிறது (எழுத்துக் கோர்வை சரிபார்த்தல், இலக்கணம் சரி பார்த்தல் போன்றவை). பல செயல் கருவி அதன் சேர்க்கைகளில் பல செயல்களை செய்யும் போது குறிப்பொட்ட நெறிமுறைகளில் பயணித்து ஒவ்வொரு மூலகத்தின்   கட்டளையை அழைக்கும். பின்னர் தேவைப்படும் நெறிமுறைக்கு அதன் மூலகத்திற்கு மறுபடியும் குறிப்புகளை பகுப்பாய்வுக்காக அனுப்பிவைக்கும்.
ஆக, எழுத்துக் கோர்வை பரிசோதிக்க, ஒரு தொடக்கத்தில் இருந்து இறுதி வரை செல்லும் பல செயலாற்றல் கருவிக்கு  பொருளின் குறிப்பு அளிக்கப்படும். பல செயலாற்றல் கருவி பின்னர் ஒவ்வொரு மூலகமாக அனுகி அதன்  முறையை   சுட்டளவோடு செயல்படுத்தும். ஒவ்வொரு  பின்னர்   அழைத்து அதற்கேற்ற மூலகத்துக்கு குறிப்பு அளிக்கும்.
இந்த முறையில், வலிமையான குறியீடுகள் ஒன்றோடொன்று இணையாமல் எந்த ஒரு நெறிமுறையும் எந்த ஒரு பயண முறையோடு உபயோகிக்கலாம். உதாரணமாக, கண்டுபிடி என்பது “அடுத்ததை கண்டுபிடி” அல்லது "முந்தையதை கண்டுபிடி" என்று உபயோகிக்கலாம். இது “முன்செல்லும்” பல செயலாற்றல் கருவி அல்லது “பின் செல்லும்” பல செயலாற்றல் கருவி உபயோகிப்பதை சார்ந்து அமையும்.
இது பார்வையாளர் முறையின் செயல்படுத்துதல் ஆகும்.
அமைப்பு முறைகள்
இவற்றில் பிரிவு மற்றும் பொருள் பொதிவுகள் இருக்கும். இவை இடமுகப்புகளை உருவாக்க பெறுதலை உபயோகிக்கிறது மற்றும் இவை புதிய செயல்பாடுகளைப் பெற பொருட்களை உருவாக்கும் வழிகளையும் வரையறுக்கிறது.
நடத்தை முறைகள்
இந்த வடிவ முறைகளில் பெரும்பாலானவை பொருள்களுக்கு இடையேயான தொடர்பிலேயே குறிப்பாக கவனம் செலுத்துகின்றன.
புற இணைப்புகள்
பகுப்பு:1994 நூல்கள் பகுப்பு:கூகுள் தமிழாக்கம்-நூல்கள்
குறுங்கோள்
குறுங்கோள் (dwarf planet) என்பது சூரியனின் நேரடிச் சுற்றுப்பாதையில் உள்ள ஒரு வான்பொருள் எனவும், அத்துடன் இதன் வடிவம் பொறிமுறை விசைகளால் அல்லாமல் புவியீர்ப்பு விசையினால் கட்டுப்படுத்தப்படும் அளவுக்கு பெரியதுமாகவும், ஆனால் தனது சுற்றுப்பாதைச் சூழலில் உள்ள வான்பொருட்களை நீக்காமலும் இருக்கும் ஒரு வான்பொருள் என பன்னாட்டு வானியல் ஒன்றியத்தினால் வரையறுக்கப்பட்டுள்ளது.
நெப்டியூனைவிட அதிக தூரத்தில் புளூட்டோவை விட பருமனில் கூடிய பல வான்பொருட்கள் சூரியனைச் சுற்றி வருவது கண்டுபிடிக்கப்பட்டதைத் தொடர்ந்தும், ஏரிசு என்ற பெரும் வான்பொருள் கண்டுபிடிக்கப்பட்டதைத் தொடர்ந்தும், இவ்வகையான வான்பொருட்களுக்கு குறுங்கோள் என்ற பெயரை 2006 ஆம் ஆண்டில் பன்னாட்டு வானியல் ஒன்றியம் சூட்டியது இந்தப் புதிய வகைப்பாட்டின் படி, கோள்கள் தமது சுற்றுப்பாதைச் சூழலில் 'அண்மையிலுள்ள பொருட்களை' நீக்கக்கூடியதாகப் பெரிதாக இருக்க வேண்டும். அதேவேளையில் தமது ஈர்ப்பு விசையினால் கவர முடியாத அளவுக்கு சிறியதாக இருக்கும் வான்பொருட்கள் சிறிய சூரியக் குடும்பப் பொருட்கள் எனப்படுகின்றன. குறுங்கோள்கள் இந்த இரு வகைகளுக்கும் இடைப்பட்டவை ஆகும். கோள்கள் என்ற வகைக்குள் இருந்து குறுங்கோள்களை அகற்றும் முடிவுக்கு ஆதரவும், எதிர்ப்பும் இருந்துள்ளது. எரிசு மற்றும் ஏனைய குறுங்கோள்களைக் கண்டுபிடித்த மைக்கேல் பிரவுண் இம்முடிவை வரவேற்றுள்ளார், , ஆனால் "குறுங்கோள்" என்ற பதத்தை 1990 ஆம் ஆண்டிலேயே கோடிட்டுக் காட்டிய அலன் ஸ்டேர்ன் என்பவர் இம்முடிவை நிராகரித்துள்ளார்.
நமது சூரியக் குடும்பத்தில் தற்போது செரசு, புளூட்டோ, அவுமேயா, மெக்கேமேக், ஏரிசு ஆகிய ஐந்து குறுங்கோள்கள் இருப்பதை பன்னாட்டு வானியல் ஒன்றியம் ஏற்றுக் கொண்டுள்ளது. ஆனாலும், இவற்றில் செரசு, புளூட்டோ ஆகிய வான்பொருட்கள் மட்டுமே குறுங்கோள் என்ற வகைப்பாட்டுக்குள் இருப்பதற்கான போதியளவு தகவல்களைக் கொண்டுள்ளன. ஏரிசு புளூட்டோவை விடப் பெரிதாக இருப்பதால் அது குறுங்கோளாக ஏற்றுக் கொள்ளப்பட்டுள்ளது. நெப்டியூனுக்கு அப்பாலுள்ள விண்பொருட்களில் தனி ஒளித்தரம் +1 ஐ விட அதிகமாக உள்ள (குறைந்தது 838 கிமீ விட்டத்தைக் கொண்ட ) பெயரிடப்படாத விண்பொருட்கள், அவை குறுங்கோள்களாக இருக்கும் பட்சத்தில் பெயரிடப்படவேண்டும் என வானியல் ஒன்றியம் முடிவு செய்தது. இதன்படி, தற்போது அறியப்பட்டுள்ள மெக்கேமெக், அவுமேயா ஆகிய இரண்டும் தகுந்த பெயரிடப்பட்டு குறுங்கோள்களாக அறிவிக்கப்பட்டன.
சூரியக் குடும்பத்தில் குறைந்தது மேலும் ஐம்பது குறுங்கோள்கள் இருக்கலாம் என சந்தேகிக்கப்படுகிறது. முழுமையான கைப்பர் பட்டையும் ஆராயப்படும் இடத்து 200 குறுங்கோள்கள் கண்டுபிடிக்கப்படலாம் எனவும், கைப்பர் பட்டைக்கு வெளியே சிதறிய பொருட்களையும் கருத்தில் கொண்டால் 2,000 இற்கும் அதிகமான குறுங்கோள்கள் இருக்கலாம் எனவும் நம்பப்படுகிறது.
அதிகாரபூர்வமான குறுங்கோள்கள்
2011 இல், ஐந்து வான்பொருட்கள் பன்னாட்டு வானியல் ஒன்றியத்தினால் அதிகாரபூர்வமாக குறுங்கோள்களாக அறிவிக்கப்பட்டுள்ளன, சூரியனில் இருந்தான தூர வகைப்பாட்டில் இந்த ஐந்து குறுங்கோள்களும் வருமாறு:
எந்தவொரு விண்கலங்களும் இதுவரை குறுங்கோள்கள் எதனையும் அடையவில்லை. நாசாவின் டோன் மற்றும் நியூ ஹரைசன்ஸ் ஆகிய விண்கலங்கள் முறையே செரசு, மற்றும் புளூட்டோவை நோக்கி அனுப்பப்பட்டுள்ளன. டோன் செரசு குறுங்கோளின் சுற்றுவட்டத்துக்கும், நியூ ஹரைசன்ஸ் புளூட்டோவின் அருகிலும் செல்லத் திட்டமிடப்பட்டுள்ளன. இவை இரண்டும் 2015 ஆம் ஆண்டிலேயே தமது இலக்கை அடையவுள்ளன. டோன் 2011 சூலை 16 இல் "கிட்டத்தட்ட குறுங்கோள்" எனக் கருதப்படும் வெஸ்டாவின் சுற்றுவட்டத்துக்குள் நுழைந்தது.
வெளி இணைப்புகள்
*
ஆலாபனை (நூல்)
விளக்குகள்
விளக்குகளின் சுடர்களைப் பற்றிய கவிதையீஇ
கனவு
கனவுகளால் வாழ்கிறவர்களை வாழ்த்துவோம்! கனவுகளில் வாழ்கிறவர்களுக்காக அனுதாபப்படுவோம் எனக் கூறும் கவிதை.
பெளர்ணமிப் பிறை
குழந்தைமையைப் பற்றிய கவிதை.
அலங்காரம்
கண்ணுக்கு அழகாக இருப்பவர்களைக் காலம் சிதைத்துவிடுகிறது; காதுக்கு அழகாக இருப்பவர்கள் மரணத்தையும் அலங்காரமாக்கிக் கொள்கிறார்கள் எனக்கூறும் கவிதை
தவறான எண்
தொலைபேசியில் தவறான எண்ணில் தன்னிடம் மாட்டிக்கொண்ட கடவுளை வினாக்களால் துளைக்கும் கவிதை.
பற்று வரவு
மனிதர்கள் மது வாழ்வின் தடயங்களை விட்டுவிட்டுச் செல்ல வேண்டும் என்னும் கவிதை
நான் யார்
நான் தனியாளா என்னும் அகத்தாய்வு செய்யும் கவிதை
இழந்தவர்கள்
வயிற்றில் விழுந்து கிடப்பவனே! மேலே இதயத்திற்கு ஏறு! அங்கே உனக்கான ராஜாங்கம் காத்திருக்கிறது எனக் கூறும் கவிதை.
இரவின் கண்ணீர்
இருண்மையைப் பற்றிய கவிதை
மானுடத்தின் திருவிழா
எங்கே அழகும் சுதந்திரமும் உண்டோ அங்கேதான் மானுடம் திருவிழாக் கொண்டாடுகிறது எனக் கூறும் கவிதை
வெற்றி
தோல்வியே! நீதான் நாம் சம்பாதிக்கும் பணம் வெற்றியைக் கூட அதனால் வாங்க முடியும் எனக் கூறும் கவிதை.
ஒரு மேகத்தைப் போல்
மேகத்திற்கும் மனிதனுக்கும் நடக்கும் தத்துவ உரையாடல்
காந்தக் கயிறு
சகலமும் அதனால் வந்தவை; சகலமும் அதற்காக வந்தவை. அந்தத் தூண்டிலில்தான் இறைவனும் சிக்கிக்கொள்கிறான் எனக் காதலின் சக்தியைப் பற்றிப் பேசும் கவிதை.
அதுதான்
வாழ்க்கையைப் பற்றிய கவிதை
அந்த இடம்
ஒலியும் ஒளியும் மணமும் சங்கமித்துப் பேதமற்றிருக்கும் அந்த இடத்திற்கு என்னையும் அழைத்துச் செல் என வேண்டும் கவிதை.
மாதிரி
ஒருவர் யார் யார் மாதிரியாகவோ இருந்து தன்னுடைய அடையாளத்தை இழப்பதைப் பற்றிய கதை.
முரண்களின் போராட்டம்
ஒருவருக்குள் இருக்கும் இரண்டு முரண்பாடுகளின் போராட்டத்தைப் பற்றிய கவிதை.
பழம் புதிது
புதுமை நாட்டமே உன்னை வளர்ந்தது உன் காயங்களுக்கும் அதுதான் காரணம் எனக் கூறும் கவிதை இது.
குருடர்களின் யானை
குருடர்கள் சிலர் யானையைத் தடவிப் பார்த்து அதனைப் பற்றிப் புரிந்துகொண்டதைப் போல, மதத்தை மூடர்கள் புரிந்துகொள்கிறார்கள் என்னும் கவிதை.
வகைகள்
ஒன்றே பல ஆனதும் பல மீண்டும் ஒன்றில் ஒடுங்குவதும் அறி! எனக் கூறுக் கவிதை.
பாதை
பல்வேறு பாதைகள் இருக்கும் இவ்வுலகில் இதயத்திற்குப் போகும் பாதையை மட்டும் காணவில்லை; அதனால்தான் மனிதன் இன்னும் ஊர்ப்போய்ச் சேரவில்லை எனக் கூறும் கவிதை.
வேர்களும் கிளைகளும்
நீ சிறிய விதைதான்; ஆனால் உனக்குள் ஒளிந்திருக்கிறது பிரம்மாண்டமான மரம்! எனக் கூறும் கவிதை.
மனித புத்தி
பறவைகளின் சுதந்திரத்தை விலங்குகளின் கள்ளங்கபடற்ற தன்மையை மனிதன் கற்றுக்கொண்டிருக்கலாம் எனக் கூறும் கவிதை.
கொடுக்கல்
கொடு நீ சுத்தமாவாய்; கொடு நீ சுகப்படுவாய்; கொடு அது உன் இருத்தலை நியாயப்படுத்தும் எனக் கூறும் கவிதை.
கடற்கரை
வாழ்க்கை ஒரு மகா சமுத்திரம் எனக் கூறும் கவிதை.
மரணம் என்ற அழகு
மரணம் என்றால் அழிவு என்கிறாய்; அது நிறைவு என்பதை நீ கவனித்ததில்லையா? என வினவும் கவிதை.
முகமூடி
நம் முகமூடிகளே நம் மகுடங்கள்; அவை கழற்றப்பட்டுவிட்டால் யாரும் அவரவர் அரியாசனத்தில் அமர்ந்திருக்க முடியாது.
சாத்தானின் சந்நிதி
வாழ்க்கையை வழங்கும் காதலையும் காமத்தையும் மறுத்து மரணத்தை ஏன் தேர்ந்தெடுக்கிறீர்கள் என வினவும் கவிதை.
கண்ணீரின் ரகசியம்
கண்ணீர்தான் உன்னைக் காட்டுகிறது; புன்னகையோ சில நேரங்களில் உனக்குத் திரையாகிவிடுகிறது என விளக்கும் கவிதை.
தற்கொலை செய்
அகங்காரம் என்ற கிரீடத்தைச் சூட்டிக்கொள்கிறவனே! ‘தற்’கொலை செய்துகொள்; நீ அமரனாவாய்! எனக் கூறும் கவிதை
சுயப்பிரசவம்
உன்னைப் பிரசவிப்பது உன் பெற்றோர்கள் அல்லர்; உன்னை நீயேதான் பிரசவிக்க வேண்டும் எனக் கூறும் கவிதை
பத்திரப்படுத்துங்கள்
நாளை ஒரு பூகம்பத்தில் நீங்கள் முழுவதும் அழிந்துபோகாமல் இருப்பதற்கு எவற்றை எல்லாம் பத்திரப்படுத்த வேண்டும் எனக் கூறும் கவிதை.
மறுபக்கம்
ஒரு பக்கத்தையே பார்த்துக்கொண்டிருப்பவனே திருப்பிப் பார்; மறுபக்கத்திலும் இருக்கிறது சத்தியத்தின் தரிசனம் எனக் கூறும் கவிதை.
நீராக …
நீரைப்போல் எங்கே சுற்றி அலைந்தாலும் உன் மூல சமுத்திரத்தை அடைவதையே குறிக்கோளாய்க் கொள்வாயாக எனக் கூறும் கவிதை.
அதிகாரம்
உங்களால் பூவாக முடிந்தால். வண்டுகளை வரவழைக்க நீங்கள் கட்டளை இட வேண்டியதில்லை என விளக்கும் கவிதை.
வீழ்ச்சி
பிறந்ததில் இருந்து எல்லாவற்றிலும் விழுந்து விழுந்து மரத்துப் போய்விட்டது நமக்கு எனக் குத்திக்காட்டும் கவிதை.
பகுப்பு:சாகித்திய அகாதமி விருது பெற்ற தமிழ் நூல்கள் பகுப்பு: அப்துல் ரகுமான் நூல்கள் பகுப்பு: 1995 தமிழ் நூல்கள் பகுப்பு:தமிழ் கவிதை நூல்கள்
உம் எல்-காப்
உம் அல்-காப் (Umm El Qaʻāb) பண்டைய எகிப்தை ஆண்ட துவக்க கால அரசமரபுகளில் எகிப்தின் முதல் வம்சம் மற்றும் இரண்டாம் வம்ச அரச குடும்பத்தவர்களில் கல்லறைகள் நிறுவப்பட்ட நகரம் ஆகும். இது நடு எகிப்தில் உள்ள அபிதோஸ் நகரத்திற்கு அண்மையில் உள்ளது. தற்போது இவ்விடம் பாழைந்து சிதைந்துள்ளது. இடமாகும்.
உம் எல்-காப் தொல்லியல் களத்தில் முதன் முதலில் எமிலி அமெலினோ என்பவரல் 1890-ஆம் ஆண்டில் அகழாய்வு செய்யப்பட்டது. பின்னர் 1899 - 1901 ஆண்டுகளில் பிளிண்டர்ஸ் பெட்ரி என்பவரால் அகழாய்வு செய்யப்பட்டது. பின்னர் இத்தொல்லியல் களத்தை 1970 ஆண்டு முதல் ஜெர்மானிய தொல்லியல் ஆய்வாளர்களால் தொடர்ந்து அகழாய்வு செய்யப்பட்டு வருகிறது
முதல் வம்சத்தவர்களின் கல்லறைகள்
உம் எல்-காப்பில் கல்லறைகள் இறந்த எகிப்தின் முதல் வம்சம் மற்றும் இரண்டாம் வம்ச ஆட்சியாளர்களை அடக்கம் செய்த இடமாகும்
இரன்டாம் வம்சத்தவர்களின் கல்லறைகள்
இரண்டாம் வம்சத்தின் இறுதி இரண்டு ஆட்சியாளர்களின் கல்லறைகள் களிமண் செங்கற்களால் உம் எல்-காப்பில் நிறுவப்பட்டுள்ளது.
நர பலி
முதல் வம்ச காலத்தில் அரச குடும்பத்தவர்களை கல்லறைகளில் அடக்கம் இறுதிச் சடங்குகளில் நரபலி இடும் முறை இருந்தது. மன்னர் ஜெர் கல்லறையில் 338 மனிதர்களை நரபலியிட்டனர். இறப்புக்கு பிந்தைய வாழ்க்கையின் பொருட்டு, மனிதர்களுடன் விலங்குகளும் பலியிட்டனர். பழைய எகிப்து இராச்சியத்தில் (கிமு 2686–கிமு 2181) நரபலி மற்றும் விலங்குகள் பலி இடும் பழக்கம் மறைந்து, அதற்கு பதிலாக உசாப்தி எனும் விலங்குகள், ஆண்-பெண் பணியாளர்கள் சிற்பங்கள் மம்மியுடன் கல்லறையில் வைத்தனர்.
மேற்கோள்கள்
பகுப்பு:பண்டைய எகிப்து பகுப்பு:எகிப்திய நகரங்கள் பகுப்பு:எகிப்தில் உள்ள தொல்லியல் களங்கள்
அலிஸ்டைர் கிரே
அலிஸ்டைர் கிரே  (Alistair Gray, பிறப்பு: சூலை 8 1982), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகளிலும், ஏ-தர துடுப்பாட்டப் போட்டிகளிலும் போட்டிகளிலும் கலந்து கொண்டுள்ளார். 2004/05 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1982 பிறப்புகள் பகுப்பு:வாழும் நபர்கள்
ஆலத்தூர் காருடைய அய்யனார் கோயில்
ஆலத்தூர் காருடைய அய்யனார் கோயில் தஞ்சாவூர் மாவட்டத்தில் உள்ள அய்யனார் கோயிலாகும்.
அமைவிடம்
இக்கோயில் பட்டுகோட்டைக்குவட கிழக்கில் 10 கிமீ தொலைவிலும், மதுக்கூருக்கு மேற்கில் 8 கிமீ தொலைவிலும் அமைந்துள்ளது. இக்கோயிலை வீரனார் மற்றும் அய்யனார் கோயில் என்றும் கூறுகின்றனர்.
இறைவன், இறைவி
இங்குள்ள இறைவனான அய்யனார் பூர்ண, புஷ்கலையுடன் உள்ளார். இவர் ஆலப்பெருகும் அய்யனார் என்றும் அழைக்கப்படுகிறார். அன்னை திருமேனியம்மன் என்றழைக்கப்படுகிறார். வீரனார் தீர்த்தம் இக்கோயிலின் அருகே உள்ளது.